b'\n_START_ARTICLE_\nRoland Topor\n_START_SECTION_\nBiografia\n_START_PARAGRAPH_\nFill del pintor i esculptor Abram Topor, el jove Roland visqu\xc3\xa9 els primers anys a Par\xc3\xads, al des\xc3\xa8 barri, carrer de Corbeau (avui, carrer de Jacques-Louvel Tessier), i es trasllad\xc3\xa0 despr\xc3\xa9s a Savoia, on els seus pares (immigrants jueus) s\'amagaven durant l\'ocupaci\xc3\xb3 nazi._NEWLINE_Va estudiar Belles Arts a Par\xc3\xads, col\xc2\xb7labor\xc3\xa0 amb el diari Hara-Kiri, amb qui compartia el culte a l\'humor negre i c\xc3\xadnic, per\xc3\xb2 tamb\xc3\xa9 explot\xc3\xa0 la seva vena m\xc3\xa9s rosa a la revista Elle._NEWLINE_El 1962, amb Fernando Arrabal i Alejandro Jodorowsky, cre\xc3\xa0 el moviment Panique._NEWLINE_Era germ\xc3\xa0 de la historiadora H\xc3\xa9l\xc3\xa8ne D\'Almeida-Topor i oncle de l\'historiador Fabrice d\'Almeida.\n_START_SECTION_\nTopor i el cinema\n_START_PARAGRAPH_\nAtret pel cinema d\'animaci\xc3\xb3, col\xc2\xb7labor\xc3\xa0 amb Ren\xc3\xa9 Laloux.  Despr\xc3\xa9s de nombrosos curtmetratges, el llargmetratge La Plan\xc3\xa8te sauvage obtingu\xc3\xa9, el 1973, el premi especial del jurat de Cannes. Li obr\xc3\xad les portes a fer Italiques el 1974, en companyia de Fernando Arrabal._NEWLINE_Com a actor, interpret\xc3\xa0 rols secundaris ens films com Nosferatu i altres._NEWLINE_Els anys 70 veieren tamb\xc3\xa9 la seva novel\xc2\xb7la Le Locataire chim\xc3\xa9rique, adaptada al cinema de la m\xc3\xa0 de Roman Polanski. Col\xc2\xb7labor\xc3\xa0 tamb\xc3\xa9 amb Federico Fellini a Casanova, dissenyant les imatges que es projectaren a la seq\xc3\xbc\xc3\xa8ncia de la "llanterna m\xc3\xa0gica".'